Žepče

**Žepče** je naseljeno mjesto i središte istoimene općine u Zeničko-dobojskom kantonu. Općina Žepče je smješten u centralnoj Bosni, na cesti M-17 između Zenice i Doboja.

## Historija 
Zbog položaja u dolini Bosne, na važnom komunikacijskom pravcu između srednje i sjeverne Bosne, Žepče je kroz više stoljeća imalo saobraćajni, upravni i vojni značaj.

### Srednji vijek i prvi spomen 
Ime Žepča u pisanim izvorima javlja se 1458. godine, a taj se spomen u historiografiji uzima kao najstarija pouzdana potvrda naselja. U pravosudnom smislu funkcioniralo je kao ispostava unutar kadiluka Tešanj, s naibom kao kadijinim zastupnikom.

### Austrougarsko razdoblje 
Kraj osmanske uprave u Žepču vezan je za 1878. godinu, kada prestaje i vojna funkcija stare utvrde. Kreševljaković navodi da je grad-utvrda porušen 1891. godine.

Otvoreni sukob HVO-a i ARBiH u Žepču izbio je krajem juna 1993. godine i brzo se proširio na šire područje Žepča, Zavidovića i Maglaja. U presudnoj i pratećoj dokumentaciji MKSJ-a Žepče se pojavljuje i u vezi sa slomom lokalne odbrane ARBiH, predajom dijela komande i kasnijim pritvaranjem dijela civila i vojnih lica.

Do početka jula 1993, uz pomoć VRS-a, HVO stekao gotovo potpunu kontrolu nad Žepčem, čime je presječen mogući pravac pojačanja ARBiH iz Zenice i dodatno pogoršan položaj bošnjačkih snaga u Maglaju i tešanjskom području.

### Kulturno-historijsko naslijeđe 
Komisija/Povjerenstvo za očuvanje nacionalnih spomenika Bosne i Hercegovine uvrstila je među spomenike s područja Žepča Trzansku (Alibegovu) džamiju sa haremom, kao mjesto i ostatke graditeljske cjeline.

## Geografija 
[lijevo|mini|220x220piksel|Ulica u Žepču, u pozadini dva [Munara|minareta Ferhat-pašine džamije (2009)]]
Kroz Žepče prolazi magistralni put Sarajevo - Zenica - Doboj - Brod - Slavonski Brod, te željeznička pruga Ploče - Sarajevo - Zenica - Doboj - Modriča - Šamac. Žepče se nalazi između 18° 2’ geografske dužine i 44° 25’ geografske širine, te na 219 m nadmorske visine. Općina Žepče broji 30.219 stanovnika i ima 600 privrednih subjekata. Kroz grad protiče rijeka Bosna. Žepče se nalazi u dolini, a okružen je planinama koje su pogodne za planinarenje i lovni turizam. U neposrednoj blizini grada i u samom gradu nalazi se 14 izvora mineralne vode. Jedan od najbogatijih izvora vode nalazi se u naselju Bistrica, 3 kilometra udaljen od Žepča, prema Zavidovićima.

### Geografski položaj 
lijevo|mini|220x220piksel|Fontana u centru Žepča
lijevo|mini|220x220piksel|Tenisko igralište (teren) u Žepču
lijevo|mini|220x220piksel|Željeznička stanica u Žepču

### Klima 
Klima u Žepču kao i u većem prostoru Bosne i Hercegovine je kontinentalna. Karakteristike kontinentalne klime su prilično hladne zime i topla ljeta. Klimatološki podaci za Žepče uzeti su sa meteorološke stanice Lug-Branković koja se nalazi nekoliko kilometara sjevernije. Meteorološka stanica je na nadmorskoj visini od 210 m. Vremenska opažanja na stanici se izvode od 1997. godine. Najhladniji mjesec je januar sa temperaturom od -0,2&nbsp;°C, a najtopliji je august sa 20,5&nbsp;°C. Apsolutni maksimum postignut je 29. augusta 2003, a iznosio je 40,0&nbsp;°C. Apsolutni minimum postignut je 13. januara 2003. sa -27,5&nbsp;°C.

Godišnji hod temperature po mjesecima:

## Kultura 
### Nacionalni spomenici 
Na listi nacionalnih spomenika Bosne i Hercegovine za općinu Žepče nalazi se spomenik:

* "Trzanska (Alibegova, džamija na Trznju) džamija sa haremom, mjesto i ostaci graditeljske cjeline".

## Stanovništvo 
Po Službenom popisu stanovništva iz 1991, općina Žepče imala je 22.966 stanovnika, raspoređenih u 23 naselja. Poslije potpisivanja Dejtonskog sporazuma, općina Žepče gotovo u cjelini ušla je u sastav Federacije Bosne i Hercegovine. U sastav Republike Srpske ušao je dio naseljenog mjesta Papratnica. 2001. godine, općini Žepče se dodaju naselja Adže, Pire, Ponijevo, Matina, Ljubatovići, Grabovica, Čustovo Brdo, Komšići, Radunice i Globarica koja su do tada pripadala općini Maglaj, i naselja Brankovići, Donji Lug, Gornji Lug, Vrbica, Debelo Brdo, Osova, Vinište i Gornja Lovnica koja su do tada pripadala općini Zavidovići.

### Općina Žepče 
### Naseljeno mjesto Žepče 
## Sport 
U Žepču egzistira nogometni klub Žepče koji se takmiči u Drugoj ligi Federacije Bosne i Hercegovine i nogometni klub Don Bosco u sklopu Katoličkog školskog centra Don Bosco Žepče.

U košarkaškoj Ligi mladih KS Zenica takmiči se Košarkaški klub "Orlovik" u pionirkoj, kadetskoj i juniorskoj konkurenciji. Od sezone 2007/2008. egzistira i seniorski košarkaški klub *Orlovik* koji se takmiči u A-2 ligi grupa sjever.

Od marta 2008, u Žepču se ponovo trenira i igra rukomet. Rukometni klub Žepče se takmiči u 1. ligi FBiH, i okuplja oko 140 članova svih uzrasta.

## Poznate ličnosti 
*Abdulvehab Ilhamija, pjesnik
*Emir Preldžić, košarkaš
*Marko Jozinović, nadbiskup Vrhbosanske nadbiskupije
*Nedžad Ibrišimović, književnik
*Ismet Muftić, muftija
*Niko Jozivić
*Perica Jukić
*Sead Fetahagić, pisac
*Ivo Lozančić
*Ivica Zovko
*Emina Muftić, glumica
*Džemal Doglod

## Reference 
## Vanjski linkovi 
* Zvanični sajt općine Žepče 

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Zeničko-dobojskom kantonu
*